Але пакуль замест узнёслых мар паўстае куды больш прыземленае пытанне. Працуючы над падрыхтоўкай манаграфіі, даследчыкі звярталіся да Дзяржаўнага спіса гісторыка-культурных каштоўнасцяў. Брэсцкая крэпасць у яго, зразумела ж, унесеная. Унесеныя і парэшткі старога Берасця, але толькі як тэрыторыя сярэднявечнага гарадзішча да XIV стагоддзя. Усё астатняе — не! Таму, як адзначылі аўтары, нават юрыдычна штосьці аднаўляць немагчыма, бо з пункту гледжання закона гэта будзе стварэнне новабудаў на помніках архітэктуры і археалогіі.